पाएं अपने शहर की ताज़ा ख़बरें और फ्री ई-पेपरडाउनलोड करें
प्राइवेट एम्बुलेंस ऑपरेटर की मांग पर प्रदेश सरकार को झुकना पड़ गया। गुरुवार सुबह डीसी के साथ हुई बैठक के बाद अधिकारियों ने प्राइवेट एम्बुलेंस का रेट बढ़ाकर तय कर दिया है। हालांकि प्राइवेट एम्बुलेंस संचालक इस बढ़े हुए किराए से सहमत नहीं हैं, लेकिन उनका कहना है कि मरीजों व उनके परिजनों को हो रही परेशानी को देखते हुए एम्बुलेंस चालू कर दी हैं।
वहीं डीसी यश गर्ग ने निर्देश दिए हैं कि अब एंबुलेंस संचालक निर्धारित रेट से अधिक राशि मरीज से नहीं वसूल सकते, ऐसा करने वालों के खिलाफ नियमानुसार सख्त कार्यवाही की जाएगी। एंबुलेंस संचालक तीन किलोमीटर तक मरीज से 500 रुपए के अलावा 25 रुपए प्रति किलोमीटर की दर से किराया लेंगी।
इसी प्रकार, 3 से 7 किलोमीटर तक की दूरी के लिए मरीज से 750 रुपए के अलावा 25 रुपए प्रति किलोमीटर की दर से किराया वसूला जाएगा। इसी प्रकार 7 किलोमीटर से अधिक की दूरी के लिए मरीज से 1000 रुपए के अलावा 25 रुपए प्रति किलोमीटर की दर से किराया चार्ज किया जाएगा।
उपायुक्त ने कहा कि जिला प्रशासन के संज्ञान में आया है कि कुछ निजी अस्पतालो की एंबुलेंस व निजी एंबुलेंस संचालक कोविड-19 से ग्रस्त मरीजों से मनमाना किराया ले रहे हैं जो कि गलत है। राष्ट्रीय स्वास्थ्य मिशन विभाग द्वारा जारी दिशा निर्देशों की पालना में क्षेत्रीय यातायात प्राधिकरण गुरुग्राम द्वारा निजी अस्पताल व निजी एंबुलेंस मालिकों को निर्देश दिए गए हैं कि यदि कोई भी सरकार द्वारा निर्धारित किए गए किराए से अधिक किराया वसूलते पाया जाता है तो उसके खिलाफ नियमानुसार कार्यवाही करते हुए चालक का लाइसेंस व एंबुलेंस का पंजीकरण पत्र रद्द अथवा एंबुलेंस को इंपाउंड करने के साथ-साथ कम से कम 50000 रुपए की राशि का जुर्माना लगाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn